1977 ; 1978 ; 1979 ; 1980 ; 1981 ; 1982 ; 1983 ; 1984 ; 1985; 1986 ; 1987 ; 1988 ; 1989 : Skaer (BG), skol Sant-Alan. Un disparti nevez eo evit KEAV gant e skipailh renerion nevez.  Diaesoch-diaes e oa deuet kavout skolioù gant lojeiz hag ur chantin. Gant-se, pa oa bet kavet skol Sant-Alan e Skaer, e chomas KEAV eno. Abalamour ma teue startoch-start kavout kelennerion, e voe berraet ar champ a bemzektez da zek devezh, ha dre ma veze muioch-mui a dud er champ na oant ket aet gwall bell choazh war an deskiñ brezhoneg, e voe graet kentelioù en endervezh ivez. Er bloavezhioù 77-78-79-80 e oa 40-50 den. E-pad ar bloavezhioù 80, e veze un tri-ugent den bennak e skol-hañv KEAV, hag aet e  oa an niver anezhe da 90 ha 110 zoken e 1988 ha 1989. Ne oa ket voaien da lojañ kement-se a dud e skol Sant-Alan. Lod a veze lojet e ti tud e Skaer, lod all a gampe dindan deltennoù. Ne chelle ket an traoù padout evel-se. Ret e oa cheñch skol. Pa oa bet klevet ar cheloù gantañ e kinnigas an ti-kêr lojañ ar champ e skol Joliot-Curie hag er skolaj kozh ha reiñ da zebriñ e kantin ar gumun a oa eno. Evel-se e chomas KEAV e Skaer. Kudennoù all a oa ivez. Niverusoch-niverus e oa an dud a choulenne dont  dar skol-hañv. Ouzhpenn-se e oa kalzik a stajidi hag a felle dezhe kaout ur skol pemzektez tra ma ne chelle lod all, evel kalz a gelennerion, chom nemet ur sizhun. Divizet e voe ober ur champ div sizhun dizalch : an dud a chellje en em enskrivañ pe evit ur sizhun pe evit pemzektez.